星戰 (專輯)

《星戰》係香港歌手古巨基嘅錄音室唱碟，2005年10月20號由金牌娛樂發行。

簡介 
呢張專輯共收錄11首新歌，頭十首歌嘅歌名睇落嚟係70至90年代嘅粵語經典流行歌曲，但呢張唔係翻唱專輯。為咗向香港樂壇致敬，製作單位借用呢啲經典歌曲嘅歌名，再重新作曲同填詞。新曲中嘅部分歌詞都有同原曲相對應。

專輯中第一首發表嘅歌係《Monica》，係張國榮嘅經典舞曲，但係重新作曲後變為慢板情歌。MV入面同香港小姐冠軍曹敏莉飾演情侶。

另一首主打歌係《天才與白痴》，MV請到吳佩慈客串演出。

2005年度亞洲遊戲展，古巨基被委任做亞洲遊戲展大使。專輯入面嘅《明星》成為大會主題曲，MV入面重加入PS2遊戲俠盜銀河嘅畫面。為咗配合大會主題，一間英國遊戲公司重為佢制定咗「銀河獵人」嘅造型，成為呢張專輯嘅封面。

曲目

歌曲成績

派台歌四台成績

粗體表示四台冠軍歌

歌曲獲獎同提名
四大電子傳媒
 2005勁歌金曲優秀選第二回－得獎歌曲《夢中人》
 2005勁歌金曲優秀選第三回－得獎歌曲《天才與白痴》
 2005年度新城勁爆頒獎禮－勁爆歌曲大獎 《天才與白癡》
 2005年度新城勁爆頒獎禮－勁爆播放指數大獎 《天才與白癡》
 2005年度叱咤樂壇流行榜頒獎典禮－專業推介 叱咤十大 第2位 《天才與白痴》
 2005年度十大勁歌金曲頒獎典禮－十大勁歌金曲 《天才與白痴》
 2005年度十大勁歌金曲頒獎典禮－四台聯頒歌曲獎《天才與白痴》
 第28屆十大中文金曲頒獎禮－十大金曲 《天才與白痴》

其他媒介
 2005金曲金榜頒獎禮：金曲金獎《天才與白癡》
 2005金曲金榜頒獎禮：十大金曲《天才與白癡》
 2005雅虎搜尋人氣頒獎禮：人氣歌曲《MONICA》、《天才與白癡》
 2005年度第一屆RoadShow至尊音樂頒獎禮－至尊歌曲 《天才與白痴》
 2005SINA Music樂壇民意指數頒獎禮－我最喜愛至尊金曲 《天才與白痴》
 2005SINA Music樂壇民意指數頒獎禮－我最喜愛視聽金曲 《天才與白痴》
 2005年度9+2音樂先鋒榜頒獎禮：最受歡迎k歌《天才與白痴》

古巨基專輯
2005年音樂專輯
流行音樂專輯
香港專輯